ร้านปัญญาซีฟู๊ดเบียร์หิมะ เป็นร้านที่ผมชื่นชอบเป็นพิเศษ ได้ไปทานมาทั้งหมด 5 ครั้ง จนเป็นที่มาของรีวิวนี้

ส่วนตัวเป็นคนชอบทานพวกอาหารทะเลอยู่แล้ว โดยเฉพาะ กุ้ง หอย ปู ปลา เนี่ยของโปรด เมนูเด็ดๆของร้านนี้มีเยอะอยู่พอตัว ที่สำคัญไม่ใช่แค่อาหารทะเลนะครับ มีอาหารทางภาคใต้รสชาติหร๊อยส์ๆ ให้ทุกท่านได้ลิ้มลองด้วย รายการอาหารต้องเรียกว่าเยอะพอตัวครับ

เป็นที่น่าเสียดายที่ช่วงหลังเมนูโปรดอย่าง กรรเชียงปูนึ่ง ได้ยกเลิกไปแล้วโดยไม่ทราบสาเหตุ 

ในช่วง 5 ครั้งที่ไปทานมาเมนูจะมีซ้ำบ้างครับเพราะเป็นเมนูโปรด เช่น ปูทะเลนึ่ง/เผา - หอยเชลล์เผาซอสเนยกระเทียม - กุ้งแม่น้ำเผา / กุ้งก้ามกรามเผา / ปลาเผา / กั้งทอดกระเทียม และพวกของทะเลเผาอื่นๆ ยอมรับเลยครับว่ารสชาติและปริมาณเป็นดีมากๆครับ แต่ราคาก็ถือว่าสูงพอตัวเช่นกัน เลยเป็นที่มาของ 4 ดาว ติดแค่เรื่องราคาครับ

ส่วนเมนูอาหารทั่วไปถือว่าดีมากๆครับ รสชาติดีเลย ทั่ง หอยลายผัดน้ำพริกเผา - หมูโค - แกงเหลืองปลาเก๋า - ปลากระพงนึ่งมะนาว - กุ้งชุบแป้งทอด - กุ้งแช่น้ำปลา - แก้งส้มไข่ปลาริวกิว

ของหวาน - ข้าวเหนียวมะม่วง ธรรมดาครับ สู้สมพงศ์ไม่ได้ 

เรื่องการบริการสำหรับผมให้คะแนนเต็มครับ น้องๆถึงจะไม่ใช่คนไทยแต่บริการได้ดีมากๆ ครับ ไม่มีขาดตกบกพร่องเลยในการไปทาน 5 ครั้งของผม (ผมไปเดือนละครั้งครับ)

สรุปเรื่องอาหารเฉพาะที่ผมและเพื่อนๆรับประทานกันให้คะแนนเต็มครับ ติดแค่เรื่องราคา ของอาหารทะเลสดนั้นผมว่าแพงไปหน่อย แต่ก็รับได้นะครับเพราะความสดและคุณภาพดีมาก ส่วนอาหารเมนูปกติถือว่าราคาทั่วไปแต่ได้คุณภาพและปริมาณที่ดีกว่าหลายร้านในละแวกเดียวกันครับ